তবে এ বিয়েতে ক্যাপ্টেনের সম্মতিও প্রয়োজন। কোর্টে গিয়ে তাঁকে বলতে হবে ওই দম্পতির বিয়ে বৈধ এবং যাবতীয় প্রমাণ পেশ করতে হবে। প্রবীর-সায়ালির বিয়ের সাক্ষ্য দিয়েছেন এই ক্রুইজের ক্যাপ্টেন আইরিন সিক্যুয়েরিয়া। তাঁর ১৫ বছরের দীর্ঘ কেরিয়ারে এটাই প্রথম ক্রুইজ বিয়ে, যেখানে ক্যাপ্টেন হিসেবে তিনি সাক্ষ্য দিয়েছেন। এভাবে বিয়ে করতে পেরে গর্বিত নবদম্পতি। তাঁদের কথায়, 'পুরো বিষয়টা আমাদের কাছে স্বপ্নের মতো ছিল। আমরা ভাবতেও পারিনি। এবং এটাই আমাদের প্রথম জাহাজ যাত্রা'।